หุ้นกลุ่ม SET50 ‘เด่นกว่าดิ่ง’ เดือนตุลาคม
หากเจาะเป็นรายตัวกลุ่ม SET50 ที่มีหุ้นทั้งหมด 50 บริษัท จะเห็นว่าราคาหุ้นส่วนใหญ่ขึ้นชนะดัชนี  โดยราคาหุ้นที่ปรับตัวขึ้นจำนวน 34 บริษัท
หากเจาะเป็นรายตัวกลุ่ม SET50 ที่มีหุ้นทั้งหมด 50 บริษัท จะเห็นว่าราคาหุ้นส่วนใหญ่ขึ้นชนะดัชนี  โดยราคาหุ้นที่ปรับตัวขึ้นจำนวน 34 บริษัท
6 พ.ย. 2564

เส้นทางนักลงทุน
ภาพรวมช่วงเดือนตุลาคม 2564 ที่ผ่านมา พบว่า ดัชนี SET Index เคลื่อนไหวในลักษณะผันผวนระหว่างการซื้อขาย แต่ช่วงปลายเดือนอ่อนตัวลงทำให้ ณ วันที่  29 ต.ค. 2564 ดัชนีปิดอยู่ที่ 1,623.43 จุด เทียบจากดัชนีปิดวันที่ 30 ก.ย. 2564 อยู่ที่ 1,638.75 จุด ลดลง 15.32 จุด หรือลงไป 0.93%
ส่วนทางด้านดัชนี SET50 โดยเคลื่อนไหวไปในทิศทางเดียวกับดัชนี โดย ณ วันที่ 29 ต.ค. 2564 ดัชนีปิดที่ 970.42 จุด เทียบจากดัชนีปิดวันที่ 30 ก.ย. 2564 อยู่ที่ 992.13 จุด ลดลง 21.71 จุด หรือลงไป 2.19%
อย่างไรก็ดี แม้ว่าภาพรวมของดัชนีจะปรับตัวลงในช่วงเดือนตุลาคม แต่หากเจาะเป็นรายตัวกลุ่ม SET50 ที่มีหุ้นทั้งหมด 50 บริษัท จะเห็นว่าราคาหุ้นส่วนใหญ่ขึ้นชนะดัชนี  โดยราคาหุ้นที่ปรับตัวขึ้นจำนวน 34 บริษัท ขณะที่ราคาหุ้นที่ปรับตัวลงจำนวน 14 บริษัท และราคาหุ้นไม่มีการเปลี่ยนแปลง 2 บริษัท
สาเหตุหลักเป็นการเข้าเก็งกำไรจากปัจจัยบวกเฉพาะตัว อย่างหุ้นกลุ่มแบงก์เรื่องของผลประกอบการไตรมาส 3/2564 และงวด 9 เดือนที่ออกมาเติบโตแข็งแกร่ง เมื่อเทียบกับงวดเดียวกันของปีก่อน และดีกว่านักวิเคราะห์และตลาดคาดการณ์ไว้ ตามด้วยหุ้นที่คาดว่าจะได้รับอานิสงส์จากการคลายล็อกดาวน์และเปิดประเทศ รวมถึงมีปัจจัยบวกเฉพาะตัวจากบริษัทมีข่าวต่าง ๆ เข้ามาช่วยสนับสนุนราคานั่นเอง
อีกฝากฝั่งสำหรับหุ้นราคาปรับตัวลงเกิดจากการขายทำกำไร รวมถึงการขายหลังจากผิดหวังผลประกอบการในไตรมาส 3/2564 ออกมากำไรลดลง เมื่อเทียบกับงวดเดียวกันของปีก่อน และต่ำกว่าที่ทางนักวิเคราะห์คาดการณ์ไว้
ทั้งนี้สำหรับราคาหุ้นปรับตัวขึ้นในเดือนตุลาคม ได้แก่ CPN, KCE, HMPRO, EA, TRUE, TOP, COM7, LH, SCGP, AOT, KBANK, KTC, BBL, KTB, TTB, GULF, MINT, MTC, CRC, BGRIM, IRPC, CBG, GPSC, SCB, BDMS, BEM, BH, EGCO, BJC, BTS, SAWAD, CPALL, RATCH และ TISCO
ขณะที่ราคาหุ้นปรับตัวลงในเดือนตุลาคม ได้แก่  DELTA, DTAC, INTUCH, IVL, TU, OSP, ADVANC, STA, PTT, STGT, GLOBAL, CPF, SCC และ PTTGC
ส่วนราคาหุ้นที่ไม่มีการเปลี่ยนแปลง ได้แก่ OR, PTTEP
 สำหรับราคาหุ้นของกลุ่ม SET50 สามารถดูรายละเอียดของความเคลื่อนไหวของราคาหุ้นได้ว่า “ขึ้น-ลง” กี่เปอร์เซ็นต์ จากตารางประกอบ
โดยความเคลื่อนไหวของราคาหุ้นอาจขึ้นอยู่กับปัจจัยเฉพาะตัว แต่อย่างไรก็ดีหุ้นกลุ่ม SET50 นี้จะเป็นหุ้นพื้นฐานดีมักฟื้นตัวเร็ว!!!
…
